**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳՆՈՒՄՆԵՐԻ ՀԵՏ ԿԱՊՎԱԾ ԲՈՂՈՔՆԵՐ ՔՆՆՈՂ ԱՆՁ**

**ՀԱՅՏԱՐԱՐՈՒԹՅՈՒՆ**

**ՆԱԽԿԻՆՈՒՄ ՆԵՐԿԱՅԱՑՎԱԾ ԹԻՎ ԳԲՔԱ-ԱՄ-2019/42 ԾԱԾԿԱԳՐՈՎ ԲՈՂՈՔԸ ՎԱՐՈՒՅԹ ԸՆԴՈՒՆԵԼՈՒ ԵՎ ՆՈՐ ԾԱԾԿԱԳԻՐ ՏԱԼՈՒ ՄԱՍԻՆ**

**Բողոքի ծածկագիրը և ամսաթիվը՝** ԳԲՔԱ-ԼՕ-2019/10, 17.04.2019թ.

**Բողոքբերողանձ՝** «Բի Էլ գրուպ» ՍՊԸ

**Պատվիրատու՝** Խաչատուր Աբովյանի անվան հայկական պետական մանկավարժական համալսարան

**Ընթացակարգի ծածկագիրը՝** «ՀՊՄՀ-ԲՄԾՁԲ-19/1» ծածկագրով բաց մրցույթ

**Գնման առարկան՝** ՀՊՄՀ մասնաշենքերի և բակային տարածքների մաքրման ծառայություններ

**Բողոքի պահանջը`**

 1. Պարտավորեցնել «ՀՊՄՀ-ԲՄԾՁԲ-19/1» ծածկագրով ընթացակարգի գնահատող հանձնաժողովին անհապաղ տրամադրել «Արիստալ Քլինինգ» ՍՊԸ-ի կողմից ներկայացված հրավերով նախատեսված որակավորման չափանիշներին իր համապատասխանությունը հավաստող բոլոր փաստաթղթերի (ներառյալ նախկինում կատարած պայմանագրի (պայմանագրերի) և դրա հաշիվ-ապրանքագրերի պատճենները, այդ պայմանագրի (պայմանագրերի) պատշաճ կատարումը գնահատելու համար՝ տվյալ պայմանագրի կողմերի հաստատած՝ պայմանագրի սահմանված ժամկետում կատարումը հավաստող ակտի հանձնման-ընդունման արձանագրություն և այլն) պատճեններ:

 2. Դադարեցնել «ՀՊՄՀ-ԲՄԾՁԲ-19/1» ծածկագրով ընթացակարգի գնահատող հանձնաժողովի կողմից 27.03.2019թ. կայացրած պայմանագիր կնքելու մասին որոշումը:

Տեղեկացնում ենք, որ «Գնումների մասին» ՀՀ օրենքի՝

* 50-րդ հոդվածի 10-րդ մասի համաձայն` յուրաքանչյուր անձ, որի շահերը խախտվել են կամ կարող են խախտվել բողոքարկման հիմք ծառայած գործողությունների արդյունքում, իրավունք ունի մասնակցելու բողոքարկման ընթացակարգին` մինչև բողոքի վերաբերյալ որոշում ընդունելու ժամկետը գնումների հետ կապված բողոքներ քննող անձին ներկայացնելով համանման բողոք: Նույն հոդվածի համաձայն՝ բողոքարկման ընթացակարգին չմասնակցած անձը զրկվում է գնումների հետ կապված բողոքներ քննող անձին համանման բողոք ներկայացնելու իրավունքից,
* 51-րդ հոդվածի 1-ին մասի համաձայն` գնումների հետ կապված բողոքներ քննող անձին ներկայացված բողոքն ինքնաբերաբար կասեցնում է գնման գործընթացը` նույն օրենքի 50-րդ հոդվածի 9-րդ մասով նախատեսված հայտարարությունը հրապարակվելու օրվանից մինչև բողոքարկման վերաբերյալ ընդունված որոշման՝ տեղեկագրում հրապարակման օրը ներառյալ: